cyanic-selkie/wikianc huggingface dataset:
Դասավանդման մեթոդ
Ցուցադրում
Ցուցադրությունները նման են գրավոր պատմագրության և օրինակների․ դրանք թույլ են տալիս ուսանողներին անհատապես առնչվել ներկայացված տեղեկատվությանը։ Փաստերի մտապահումը մեկուսի և անդեմ փորձառություն է, մինչդեռ նույն տեղեկատվությունը, որը հիմնավորվել է ցուցադրմամբ, դառնում է անձնավորված։ Ցուցադրությունը օգնում է բարձրացնել ուսանողների հետաքրքրվածությունը և ամրապնդում է հիշողությունը, որովհետև ապահովում է փաստերի և իրական ծրագրերի միջև կապը։ Դասախոսությունները, մյուս կողմից, ավելի շատ միտված են փաստացի ներկայացմանը, քան կապակցված ուսուցմանը։
Համագործակցություն
Համագործակցությունը թույլ է տալիս ուսանողներին ակտիվորեն մասնակցել ուսումնական գործընթացին։ Համագործակցությունը ուսանողների և ուսուցանվող նյութի միջև անձնական կապ է ստեղծում՝ օգնելով ուսանողներին մտածել ավելի անաչառ։ Խմբային աշխատանքները և քննարկումները այս դասավանդման մեթոդի օրինակներն են։ Ուսուցիչները կարող են ներգրավել համագործակցությունը դասընթացի մեջ, որպեսզի գնահատեն ուսանողի թիմում աշխատելու ունակությունները, ղեկավարման հմտությունները կամ ներկայացնելու ունակությունները ։
Համագործակցակցային քննարկումները կարող են բազմաթիվ ձևեր ներառել, ինչպիսին է օրինակ Ֆիշբոլը (անգլ․`Fishbowl (conversation): Որոշ նախապատրաստումից և  հստակ բաշխված դերերից հետո քննարկումները կարող են դասի մեծ մասը կազմել և ուսուցիչը թեմային անդրադարձ է կատարում դասի վերջում կամ հաջորդ դասին։
Դասարանական քննարկումներ
Դասավանդման համագործակցային մեթոդի ամենատարածված ձևը դասարանական քննարկումներն են։ Սա նաև դասը վարելու ժողովրդական եղանակ է, որտեղ յուրաքանչյուր ուսանող ունի համագործակցելու և իր տեսակետը ներկայացնելու հավասար հնարավություն։ Դասարանում կատարվող քննարկումը կարող է իրականացվել կամ ուսուցչի կամ ուսանողի կողմից։ Քննարկմանը կարող է նաև հաջորդել ներկայացումը կամ ցուցադրությունը։ Դասարանական քննարկումները կարող են ընդլայնել ուսանողի հասկացողությունը, ավելացնել ակադեմիական բովանդակության համատեքստ, ընդլայնել ուսանողի հեռանկարները, ընդծել հակառակ տեսակետները,ամրապնդել գիտելիքները, ուժեղացնել վստահությունը և աջակցել համայնքին ուսուցման մեջ։ Կախված դասընթացի թեմայից և ձևաչափից՝ իմաստալից և գրավիչ քննարկումների հնարավորությունները տարբեր են ։
Դասարանական քննարկումների արդյունավետությունը ապահովվում են ուսանողների հետ քննարկվող հարցերը, ստացված տեղեկատվությունը այլ ձևով մեկնաբանելը, այնպիսի հարցերի օգտագործումը, որոնք զարգացնում են քննադատական մտածողությունը, օրինակ, «Կարո՞ղ ենք մեկ քայլ առաջ գնալ», «Ի՞նչ լուծումներ կառաջարկեք այս խնդրի համար», «Սա ի՞նչ առնչություն ունի մեր սովորածի հետ», «Որո՞նք են ․․․ տարբերությունները», «Սա որևէ առնչություն ունի՞ ձեր անձնական փորձի հետ»,« Ին՞չ եք կարծում, ինչի՞ պատճառով է․․․»,«Որո՞նք են ․․․ հետևանքները» ։
Ուսումնասիրելով դասավանդման ռազմավարությունների ազդեցությունը սովորելու ռազմավարությունների վրա՝ պարզ է դառնում, որ բարձրագույն կրթության առաջին տարում կրթությունը չի կարող չափից դուրս բացվել և ներկայացնել ուսուցողական նյութը՝ հաշվի առնելով ուսանողների անհատականության և ակադեմիական մոտիվացիայի կարևորությունը, որը մասամբ բացատրում է թե ինչու են ուսանողները սովորում այնպես՝ ինչպես, որ գործում են ։
Հարցում
«Հարցում (անգլ․՝ debriefing)» տերմինը վերաբերում է խոսակցական ձևին, որը կոնկրետ իրադարձությունից հետո վերածվում է տեղեկատվության փոխանակման և ուսումնասիրության։ Իրավիճակից կախված հարցումը կարող է տարբեր նպատակներ ունենալ ։ Այն հաշվի է առնում փորձը և հեշտացնում է թեմային անդրադարձ կատարելը։ Հարցումը երբեմն կարող է ստուգել ուսանողներին, սակայն դա մտադրություն չէ։ Հարցման նպատակն է ուսանողներին թույլ տալ եզրակացություններ կատարել իրենց փորձի վերաբերյալ ու առաջընթաց կատարել փոփոխության և փոխակերպման միջոցով ինչպես նաև, օգնել նրանց օգտագործել իրենց փորձը։ Գործընթացը ներառում է շրջափուլի գիտակցում, որով ուսանողները կարող են առաջնորդվել երբ բանավիճում են։ Ուսուցիչները չպետք է չափից ավելի քննադատական մոտենան ուսանողների պահվածքի պոռթկումներին։ Հենց որ այդ փորձառությունը մոտեցենա ավարտին, ուսանողները դուրս կգան նաև այս շրջափուլից և առաջ կշարժվեն։
Գործողությունների հետազոտում դասասենյակում
Գործողությունների հետազոտում դասասենյակումը (Classroom Action Research) մի մեթոդ է, որը թույլ է տալիս ուսուցչին հասկանալ թե ինչն է դասասենյակում աշխատում ավելի լավ, որը կօգնի բարելավել ուսանողի սովորելու որակը։ Ընդհանուր առմամբ մենք շատ բան գիտենք լավ դասավանդման մասին, բայց յուրաքանչյուր դասավանդման իրավիճակ յուրահատուկ է կախված բովանդակությունից, աստիճանից, ուսանողների գիտելիքներից, սովորելու ձևից և շատ ու շատ այլ գործոններից։ Որպեսզի ուսուցիչը կարողանա առավելագույնի հասցնել ուսանողի ուսումնառությունը նա պետք է կարողանա բացահայտել ինչն է դասարանում ավելի լավ աշխատում ։ Դասավանդման և հետազոտական յուրաքանչյուր մեթոդ, մոդել և ընտանիք կարևոր է տեխնոլոգիական հետազոտությունների պրակտիկայի տեսանկյունից։ Ուսուցիչները ունեն իրենց ուժեղ և թույլ կողմերը և ընդունում են որոշակի մոդելներ լրացնելու ուժեղ կողմերը և հակասելու թույլ կողմերին։ Այստեղ ուսուցիչը լավ տեղեկացված է գիտելիքի տեսակից, որ նոր է ներկայացնելու։ Այլ դեպքերում, ուսուցիչները իրենց ուսանողներին թույլ են տալիս օգտագործել հետազոտական մեթոդ որպեսզի մարտահրավեր նետեն իրենք իրենց՝ բացահայտելու նոր իմաստներ և գիտելիքներ։ Դպրոցներում հետազոտության մեթոդները պարզեցված են, որը թույլ է տալիս ուսանողներին օգտագործել մեթոդները իրենց մակարդակներում.
Կրթությունը անցյալ ժամանակներում
Մ.թ.ա. 3000-ական թվականներին գրի ստեղծումից հետո կրթությունը դարձավ ավելի գիտակից կամ ինքնությունը արտացոլող, որը լի էր հատուկ մասնագիտացում ունեցող մասնագիտություններով, ինչպիսիք են, օրինակ, գրագիրը և աստղագետը, որոնք պահանջում են կոնկրետ հմտություններ և գիտելիք։ Հին Հունաստանում փիլիսոփայությունը հանգեցրեց կրթական մեթոդի հարցերին, որոնք մտան ազգային դատողության մեջ։
Պլատոն իր «Հանրապետություն» գրական ստեղծագործության մեջ ներկա-յացնում է ուսումնական համակարգը, որը կարծում էր, որ կհանգեցնի իդեալական պետության։ Իր երկխոսություններում Պլատոն նկարագրել է Սոկրատեսի մեթոդը, որը հարցուփորձի և բանավեճի ձև է և նպատակ ունի խթանել քննադատական մտածելակերպը և լուսաբանել գաղափարները։
Հռոմեացի դաստիարակ Քվինտիլիանից սկսած ուսուցիչների նպատակն է եղել գտնել յուրահատուկ, հետաքրքիր ճանապարհներ՝ քաջալերելու ուսանողներին օգտագործել իրենց մտավոր կարողությունները և օգնել նրանց սովորել։
Միջնադարյան կրթություն
Կոմենիուսը ցանկանում էր, որ Բոհեմիայում բոլոր երեխաները սովորեն։ Իր «Աշխարհը նկարներով» գրքում նա ստեղծել էր նկարազարդ դասագիրք, որի բովանդակության հետ երեխաները կարող էին առնչվել իրական կյանքում և որը նա օգտագործում էր երեխաներին կրթելու համար։ Ռաբլեն իր «Գարգանտյուա և Պանտագրյուել» ստեղծագործության մեջ նկարագրում էր թե ինչպես է Գարգանտյուան սովորում աշխարհի մասին։
Ավելի ուշ, Ժան-Ժակ Ռուսոն իր «Էմիլ կամ դաստիարակության մասին»» ստեղծագործության մեջ ներկայացնում էր ուսուցիչներին գիտություն և այլ առարկաներ  սովորեցնելու մեթոդաբանություն։
19-րդ դար - պարտադիր կրթություն
19-րդ դարում պրուսական կրթական համակարգը պարտադիր կրթական համակարգ էր։ Պրուսիայի կրթական համակարգի մի մասը ծառայել է որպես մոդել մի շարք այլ երկրներում, ներառյալ Ճապոնիան, Ամերիկայի Միացիալ Նահանգները։ Պրուսական մոդելը պահանջում էր ուսումնական գործընթացում ներառել դասարանի կառավարման հմտությունները ։
20-րդ դար
Դասավանդման նոր ձևերը ընդգրկում էին հեռուստատեսությունը, ռադիոն, ինտերնետը և այլ նորարարություններ։ Ուսուցիչների գերակշիռ մեծամասնության կողմից օգտագործվող մեթոդներից մեկը ձեռքերը վեր մեթոդն էր։ Ձեռքերը վեր գործողությունները նրանք են, որոնք պահանջում են շարժում, խոսք և լսողություն, որն էլ ակտիվացնում է ուղեղի բազմաթիվ տարածքներ։ «Որքան ձեր ուղեղից ավելի շատ տարածք եք օգտագործում, այքան ավելի հավանական է նոր տեղեկատվության պահպանումը»,- ասում է մեթոդաբանության 25 գրքերի հեղինակ Ջուդի Դոջը ։
Ծանոթագրություններ
Կատեգորիա:Կրթություն Կատեգորիա:Տվյալների վիզուալացում
Նոր Աստղաբերդի պատմության և մշակույթի անշարժ հուշարձանների ցանկ (Սյունիքի մարզ)
Այս հոդվածը ներկայացնում է Սյունիքի մարզի Նոր Աստղաբերդ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 3 հուշարձան (1 միավոր)։
Ծանոթագրություններ
Կատեգորիա:Սյունիքի մարզի հուշարձանների ցանկեր
Ֆլո
Ֆլոի զինանշանը
Ֆլո կոմունայի զինանշանը հաստատվել է 1985 թվականի մարտի 1-ին և իրենից ներկայացնում է արծաթագույն գույնով ներկված վահան, ներքևի մասը սուր, որի վրա պատկերված է սև գույն արջի գլուխ, լեզուն կարմիր։ Մինչև 1985 թվականը կոմունայի զինանշանի վրա նույնպես արջ էր պատկերված, բայց տարածության մեջ վազող արջ։ Այս կենդանու հայտնվելը զինանշանի վրա պայմանավորված է այն հանգամանքով, որ կոմունայի տարածքում բնակվում են բազմաթիվ արջեր ։
Պահպանվող տարածքներ
Ֆլո կոմունայի համեմատաբար այլ կոմունաների հետ քիչ բնակչություն ունենալու պատճառն այն է, որ այդ փոքր տարածքում առկա են բազմաթիվ պահպանվող տարածքներ։ Ստորև ներկայացվում է Ֆլո կոմունայի պահպանվող տարածքների ցանկը.
Բնակչություն
Համաձայն 2007 թվականի մարդահամարի տվյալների՝ Ֆլո կոմունայում բնակվում է 974 մարդ։ Կոմունայի բնակչության քանակը վերջին 60 տարում նվազել է ։
Տեսարժան վայրեր
Ֆլո կոմունայի համանուն վարչական կենտրոն համարվող գյուղում է գտնվում Ֆլոյի եկեղեցին, որը բացի կրոնական կառույց լինելուց, նաև հանդիսանում է կոմունայի ձեռակերտ հայտնի հուշարձաններից մեկը։
Ծանոթագրություններ
Կատեգորիա:Բուսկերուդ ֆյուլքեի կոմունաներ
Ալդին
Ալդին, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Ծանոթագրություններ
Կատեգորիա:Արևմտյան Հայաստանի գյուղեր
Acilius duvergeri
Acilius duvergeri, Acilius ցեղի, Dytiscidae բզեզների և Dytiscinae ենթաընտանիքի ներկայացուցիչ։
Տարածվածություն
Տարածված է Ալժիրում, Իտալիայում, Մարոկկոյում, Պորտուգալիայում և Իսպանիայում։
Պահպանություն
Այս տեսակը գրանցված է Բնության պահպանության միջազգային միության կարմիր ցանկում, որպես խոցելի տաքսոն։
Արտաքին հղումներ
Կատեգորիա:Միջատներ
Դառնուկ
Արտաքին կառուցվածք
Մարմինը լայն է՝ կողքերից սեղմված, երկարությունը՝ 4-5 (երբեմն՝ մինչև 8) սմ, զանգվածը՝ 6 գ և ավելի։ Արուները սովորաբար էգերից խոշոր են։ Բերանը փոքր է, գտնվում է դնչի ծայրին։ Թեփուկները խոշոր են, 1 երկայնական շարքում՝ 30-38 հատ։ Կողագիծն արտահայտվում է միայն առաջին 1-7 թեփուկների վրա կամ ընդհանրապես բացակայում է։ Կլանային ատամները միաշարք են, յուրաքանչյուր կողմում՝ 5-ական։ Պոչային լողակը մկրատաձև, է, մեջքային լողակը՝ 12-13-ճառագայթանի, հետնալողակը՝ 11-13։ Մեջքը մոխրականաչավունից սև. է, կողքերը՝ արծաթափայլ, փորիկը՝ սպիտակ։
Բազմացում և զարգացում
Սեռահասուն է դառնում 1 տարեկանում։ Բազմանում է գարնանից մինչև աշնան սկիզբը։ Յուրաքանչյուր առանձնյակ կարող Է ձվադրել մինչև 9 անգամ՝ որոշակի ընդմիջումներով և փոքր քանակներով։ Ընդհանուր բեղունությունը հասնում է մինչև 600 ձկնկիթի։ Երկարավուն ձվադիրի օգնությամբ էգերը դեղնավուն ձկնկիթը դնում են երկփեղկանի փափկամարմինների՝ անատամիկների սիֆոնի մեջ, որտեղ և կատարվում է նրա բեղմնավորումը։ Ձկնկիթի զարգացումը, մանրաձկների կյանքի առաջին փուլերն ընթանում են փափկամարմնի թիկնոցային խոռոչում։ Հասնելով մոտ 1 սմ երկարության՝ երիտասարդ ձկները թողնում են իրենց ապաստարանը և սկսում ինքնուրույն կյանք վարել։ Բնակվում է վտառներով՝ գետերի և ջրանցքների դանդաղահոս և բույսերով հարուստ տեղամասերում։
Սննդառություն
Սնվում է բույսերով, ինչպես նաև մանր անողնաշարավորներով՝ միջատներով և նրանց թրթուրներով, ստորակարգ խեցգետնակերպներով, որդերով։
Աջաբաջի պատմության և մշակույթի անշարժ հուշարձանների ցանկ (Սյունիքի մարզ)
Այս հոդվածը ներկայացնում է Սյունիքի մարզի Աջաբաջ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 2 հուշարձան (2 միավոր)։
Արևմտյան Հռոմեական կայսրություն
Արևմտյան Հռոմեական կայսրություն (Imperium Romanum Occidentale), Հռոմեական կայսրության բաժանումից հետո արևտմյան հատվածին տրված անունը։ Ի տարբերության արևելյան հատվածի՝ Արևելյան Հռոմեական կայսրության, Արևմտահռոմեական կայսրությունը բաժանումից հետո սկսեց անկում ապրել և կործանվեց 476 թ-ի գերմանացի վարձկանների՝ Օդոակրի ապստամբության հետևանքով։
Աջաբաջի պատմության և մշակույթի անշարժ հուշարձանների ցանկ (Սյունիքի մարզ)
Ծանոթագրություններ
Կատեգորիա:Սյունիքի մարզի հուշարձանների ցանկեր
Դառնուկ
Տնտեսական նշանակություն
Կատեգորիա:Ծածանազգիներ
Արևմտյան Հռոմեական կայսրություն
Կատեգորիա:Հռոմեական կայսրություն Կատեգորիա:Եվրոպայի պատմական երկրներ
Շերոն Օսբորն
Շերոն Ռեյչել Օսբորն (Sharon Rachel Osbourne, աղջկական ազգանունը՝ Շերոն Ռեյչել Արդեն (Sharon Rachel Arden), ի ծնե՝ Լեվի (Levy), ), բրիտանացի հեռուստահաղորդավարուհի, գրող, երաժշտական պրոդյուսեր և ձեռնարկատեր։
Բրիտանացի հայտնի ռոք երաժիշտ Օզզի Օսբորնի կինը։
Հայտնիություն ձեռք է բերել MTV հեռուստաալիքով «Օսբորնների ընտանիքը» ռեալիթի շոուի ցուցադրումից հետո, որը պատմում էր Օզզի Օսբորնի տնային կյանքի և նրա ընտանիքի մասին։
Վաղ տարիներ
Շերոն Օսբորնը (ի ծնե Լեվի) ծնվել է Բրիկսթոնում, Դևոն երաժշտական պրոդյուսեր Դոն Արդենի (իսկական անունը՝ Հարրի Լեվի, 1926—2007)՝ հրեական ծագումով , և նրա կնոջ՝ իռլանդացի կաթոլիկ Հոուպ Շոուի՝ նախկին բալետի պարուհու ընտանիքում ։ Նրա հայրական կողմի տատիկը և պապիկը՝ Լազարուս Լեվին և Սառա Բլեքը արտագաղթել են Մեծ Բրիտանիա Ռուսաստանից՝ Առաջին համաշխարհային պատերազմի ժամանակ  ։
Օսբորնների ընտանիք
Շերոնը հայտնի է դարձել MTV հեռուստաալիքով «Օսբորնների ընտանիքը» ռեալիթի շոուի ցուցադրումից հետո, որը պատմում էր ընտանիքի կյանքի և նրանց տան մասին։ Շոուի ցուցադրումը սկսվել է 2002 թվականի մարտին։ Շոուի վերջին էպիզոդը ցուցադրվել է ԱՄՆ-ում 2005 թվականի մարտի 21-ին։ Շոուն ունեցել է բարձր վարկանիշ ԱՄՆ-ում և Միացյալ Թագավորությունում ։
Շերոն Օսբորնի շոուն
2003 թվականին Շերոնը ստեղծել է սեփական «Շերոն Օսբորնի շոուն» հաղորդումը, որը ցուցադրվել է ԱՄՆ-ի մի քանի հեռուստաալիքներով, ինչպես նաև բրիտանական «Sky One» հեռուստաալիքով։ Միայն թե շոուի վարկանիշը բարձր չի եղել, և Օսբորնը քննադատության է արժանացել, քանի որ չի կարողացել կատարել հիմնական հանձնարարությունները, որոնք պետք էին շոուին։ Շոուն փակվել է 2004 թվականի սկզբին մեկ սեզոնի ցուցադրումից հետո ։
Ինքնակենսագրություններ
2005 թվականին Օսբորնը հրապարակել է ինքնակենսագրական գիրք, որի համահեղինակն է դարձել Պենելոպա Դենինգը։ Գիրքը կոչվել է «Էքստրիմ, կամ Իմ ինքնակենսագրությունը», և նրանում պատմվում էր նրա մանկության դժվարությունների, թռիչքների և անկումների, անձնական կյանքի մասին։ Գիրքը դարձել է համաշխարհային բեստսելեր, և 15 շաբաթվա ընթացքում վաճառվել է ավելի քան 621 000 օրինակ։
Ընտանիք
Շերոնը իր ապագա ամուսնուն Օզզիին հանդիպել է 18 տարեկանում, ով աշխատում էր նրա հոր Դոն Արդենի մոտ, ով այդ ժամանակ եղել է «Black Sabbath» խմբի մենեջերը։ Երբ Օզզին 1979 թվականին հեռացվել է խմբից, Շերոնը սկսել է հանդիպել նրա հետ և նրա երաժշտական կարիերան վերցրել է իր ձեռքերում ։ Երեք տարի անց՝ 1982 թվականի հուլիսի 4-ին Օզզին և Շերոնը ամուսնացել են Մաուիում, Հավայի։
Զույգը ունի երեք երեխա՝ Էմի (ծնվել է՝ 1983), Քելլի (ծնվել է՝ 1984) և Ջեքը (ծնվել է՝ 1985):
Առողջություն
1999 թվականին Շերոնը կատարել է ստամոքսի շրջանցման վիրահատություն, որի արդյունքում նա 104 կիլոգրամից նիհարել է մինչև 47 կիլոգրամ ։
2002 թվականի հուլիսին Օսբորնի մոտ ախտորոշել են հաստ աղիքի քաղցկեղ ։ Ավելի ուշ նա խոստովանել է, որ ուռուցքը տարածվել է նրա ավշահանգույցի վրա և մեծ վնաս է իրենից ներկայացնում, ինչպես նախապես ենթադրվում էր ։ Միայն թե նա պնդել է, որպեսզի «Օսբորնների ընտանիքը» շոուի նկարահանումները շարունակվեն։ Նրան հաջողվեց հաղթահարել քաղցկեղը, չնայած նրան, որ նրա ապրելու հավանականությունը եղել է 40%։
Շուտով Օզզի Օսբորնը խոստովանել է, որ Շերոնի առողջության պատճառով նրանց որդին՝ Ջեքը փորձել է ինքնասպան լինել ։
2012 թվականի նոյեմբերին Շերոն Օսբորնը կատարել է կրծքի հեռացման վիրահատություն (բժիշկները հեռացրել են երկու կրծքերը)՝ քաղցկեղով տառապելու մեծ վտանգի պատճառով ։
Արտաքին հղումներ
Կատեգորիա:Բրիտանացի գրողներ Կատեգորիա:Անգլիացի կին վիպասաններ Կատեգորիա:Բրիտանացի երաժիշտներ Կատեգորիա:Բրիտանացի դերասանուհիներ Կատեգորիա:Բրիտանացի կինոդերասանուհիներ Կատեգորիա:Երաժշտական պրոդյուսերներ Կատեգորիա:Բրիտանացի պրոդյուսերներ Կատեգորիա:Բրիտանացի գործարարներ Կատեգորիա:Բրիտանացի երգչուհիներ
Քեյկուբադ մզկիթ
Քեյկուբադ մզկիթ (Keyqubad məscidi) 14-րդ դարի մզկիթ է, որը գտնվում է Բաքվի Իչարի Շահար տարածքում։ Մզկիթը գտնվում է Շիրվանշահերի ապարանքների վերին շինությունում, պալատական շենքի ետևում, Սեյիդ Յահյա Բակուվի թյուրբեյի դիմաց ։
Պատմություն
Մզկիթը կառուցվել է Շիրվանշահ Քեյկուբադի(1317-1348) կողմից։ Շենքի ճշգրիտ շինարարության ամսաթիվը անհայտ է։ Մզկիթը այրվել է 1918 թվականին։ Մզկիթը բաղկացած է ուղղանկյուն պաշտամունքի սրահից և փոքր միջանցքից։ ենթադրվում է, որ մզկիթը կառուցվել է 14-րդ դարում։ Դահլիճի կենտրոնում չորս սյուներ էին։ Պաշտամունքի սրահի հարավային պատի վրա միհրաբ կար։ Մզկիթը նույնպես օգտագործվել է որպես մեդրեսե Սեյիդ Յահիա Բակուվիի կողմից։ 1918 թվականի տեպքերի ժամանակ մզկիթը այրվեց և ավերվեց ։ Մզկիթի հարավային մասում կա թյուրբե։ Թյուրբեն և Քեյկուբադ մզկիթը պատկանում է Շիրվանշահերի ապարանքներին ։
Հաջաթինի պատմության և մշակույթի անշարժ հուշարձանների ցանկ (Սյունիքի մարզ)
Այս հոդվածը ներկայացնում է Սյունիքի մարզի Հաջաթին գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 1 հուշարձան (1 միավոր)։
Ծանոթագրություններ
Կատեգորիա:Սյունիքի մարզի հուշարձանների ցանկեր
Օրիենտալ մետալ
Օրիենտալ մետալ (Oriental metal - արևելյան մետալ) ֆոլկ մետալի ենթաժանր, որն առաջացել է 1990-ականների կեսերին Հայաստանում, Սինգապուրում, Իսրայելում։ Ժանրը ստեղծվել է հայկական Ayas, իսրայելական Orphaned Land, Melechesh, Salem և սինգապուրական Rudra խմբերի շնորհիվ։
Պատմություն
1988 («Երկինք և Երկիր») և 1991 թվականներին հայկական Այաս խմբի ձայնագրություններում արդեն նկատելի էին արևելյան երաժշտության ընդգրկումները մետալում՝ դառնալով նորաստեղծ ժանրի հիմնադիրներ։ Պրոգրեսիվ մետալ խումբ՝ Orphaned Land-ը, որը ստեղծվել է 1991 թվականին Իսրայելում՝ Թել Ավիվում, թողարկեց իր առաջին դեմո ալբոմը 1993 թվականին և արագորեն գրավեց լեյբլների ուշադրությունը իրենց անսովոր ձայնով։ «Սահարա» դեբյուտային ալբոմը հաջորդեց 1994 թվականին։ Նրանց երաժշտությունը պարունակում էր արաբական ժողովրդական տարրեր։ Տարածված կարծիք կա, որ Orphaned Land-ն է «արևելյան մետալ» կոչվող ժանրի գյուտարարները ։
1993 թվականին Իսրայելում ստեղծվեց նաև Melechesh խումբը, որը Երուսաղեմ քաղաքում առաջին հակաքրիստոնեական երաժշտական խմբերից մեկն էր ։ Սկսելով բլեք մետալից՝ նրանք անցան արևելյան մետալին, որի առաջին լսելի դրսևորումը կարելի է դիտարկել1996 թվականի «Լաչիշի պաշարումը» ալբոմում ։
Վալենտինա Մոնետտա
Վալենտինա Մոնետտա (իտալերեն՝ Valentina Monetta, ), Սանմարինացի երգչուհի, ով 2012 և 2013 թվականներին ներկայացրել է Սան Մարինոն Եվրատեսիլ երգի մրցույթում և երկու անգամ էլ չի անցել եզրափակիչ փուլ։
2014 թվականին Վալենտինան կրկին ընտրվեց Սան Մարինոյի ներկայացուցիչ։ Մրցույթի կիսաեզրափակչի փուլը հաղթահարելուց հետո, նա եզրափակիչ է անցնում որտեղ զբաղեցնում է 24-րդ հորիզոնականը։
Ծանոթագրություններ
Կատեգորիա:1975 ծնունդներ Կատեգորիա:Մարտի 1 ծնունդներ Կատեգորիա:Եվրատեսիլ 2014 երգի մրցույթի մասնակիցներ Կատեգորիա:Եվրատեսիլ 2013 երգի մրցույթի մասնակիցներ Կատեգորիա:21-րդ դարի երգչուհիներ Կատեգորիա:Եվրատեսիլ 2017 երգի մրցույթի մասնակիցներ Կատեգորիա:Եվրատեսիլ 2012 երգի մրցույթի մասնակիցներ
Օրիենտալ մետալ
Պատմություն
1992 թվականին Սինգապուրում ստեղծվել է Rudra-ն։ Ռուդրան կործանման աստծո անունն է հինդուիզմի մեջ։ Խումբն իր անունը ստացել է բավականին ագրեսիվ երաժշտության և, իհարկե, վեդայական, հնդկական մշակույթին մոտ լինելու հետևանքով։ Էթնիկ և տրանսցենդենտալ հնդկական մեղեդիները և ծանր, բլեք/դեթ մետալին մոտ կիթարային ռիֆերը միախառնելու նրանց յուրահատուկ ոճը դարձրել է նրանց ռահվիրաներ հնդկական փսիխոդելիկ երաժշտության էքստրեմալ մետալում կիրառման փորձարկումներում։ Նրանց երաժշտության մեկ այլ առանձնահատկությունն է սանսկրիտով երգերի և մանտրաների ավելացումն, ինչը առեղծվածային և միստիկ ոճ է ձևավորում նրանց ստեղծագործությքւններում։ Սա կոչվում էր «վեդական մետալ»։
Բացի Միջին և Հեռավոր Արևելքի երկրներից, օրիենտալ մետալը ի հայտ է գալիս նաև այլ երկրներում։ Օրինակ՝ Arkan (Ֆրանսիա), Kenitra (Շվեյցարիա), Kartikeya (Ռուսաստան) ։
Ծանոթագրություններ
Կատեգորիա:Հայկական երաժշտություն Կատեգորիա:Իսրայելի երաժշտություն Կատեգորիա:Ենթաժանրեր Կատեգորիա:Ֆոլկ-ռոք երաժիշտներ Կատեգորիա:Հայկական ռոք խմբեր Կատեգորիա:Մետալ Կատեգորիա:Մետալ երաժշտություն Կատեգորիա:Հայկական մետալ խմբեր Կատեգորիա:Ռոք երաժշտության ժանրեր
Yelawolf
Մայքլ Ուայն Էտնա (Michael Wayne Atha, ), ամերիկացի ռեփեր, ավելի հայտնի է Yelawolf մականունով։ Պայմանագրեր է ունեցել Shady Records և Interscope Records ձայնագրման լեյբլների հետ։
Կենսագրություն
Մայքլը ծնվել է Գադսդենում (Ալաբամա), նրա երակներով հոսում է եվրոպացու և հնդական չերոկի ցեղի արյունը։ Ծնողները բաժանվել են և նա մնացել է մոր հետ՝ փոխելով բազմաթիվ դպրոցներ։ Ընտանիքը անընդհատ տեղափոխվում էր, այդ իսկ պատճառով Yelawolf-ն ապրել է Լուիզիանայում, Ատլանտայում, Նեշվիլում, ինչպես նաև Կալիֆոռնիայում, բայց իր իրական հայրենիքը ռեփերը համարում է Գադսենը, որտեղ նա ընտանիքով վերադարձել էր երկար ճամփորդությունից հետո։
Ինչպես յուրաքանչքուր դեռահաս, այնպես էլ Yelawolf-ը մոլեգնում էր դառնալ պրոֆեսիոնալ սկեյթբորդիստ։ Նա իր թմի հետ երթևեկում էր քաղաքներով։ Սակայն Մայքլը որոշում է զբաղվել երաժշտությամբ։ Հիմա նա արդեն ունի պայմանագիր Shady Records-ի հետ և հաջողակ ալբոմ, բայց առաջ նա անծանոթ քաղաքում նույնիս ապրելու տեղ չուներ։
Կարիերա
2005 թվականին նա մասնակցել է Միսի Էլիոթի հետ «The Road to Stardom» հեռուստահաղորդմանը։ 2010 թվականին Exclaim! կանադական երաժշտական վեբ կայքի հարցազրույցում ասել է, որ հիփ-հոփ առաջխաղացմանն իրեն ոգեշնչում է André 3000-ը ամերիկական OutKast ռեփ դուետից։
2007 թվականին Yelawolf-ը ստորագրեց պայմանագիր Columbia Records-ի հետ և ձայնագրեց Fearin' And Loathin' In Smalltown, U.S.A. ալբոմը, բայց ալբոմը չի թողարկվել և նույն տարի նա դուրս է գալիս լեյբլից։ 2010 թվականին նա ստացել էր հրավեր Friday Night At St.Andrews-ից (D-12-Bizarre խմբի անդամների ալբոմ), հայտնվել Big Boi, Paul Wall և Juelz Santana ալբոմներում։ Նրա միքսթեյփը՝ Trunk Muzik 0-60-ը եղել է նրա առաջին ծրագիրը, որը ձայնագրման լեյբլի հետ, և թողարկվել է 2010 թվականի նոյեմբերի 22-ին Ghet-O-Vision Entertainment և Interscope Records-ի նշանով։
2011 թվականի մարտին «XXL» հայտնի ամսագրի կազմին հայտվեց նա Էմինեմի և այլ Shady Records 2.0-ի նոր դեմքերի, ամերիկական անդերգրաունդ ռեփ գրուպայի՝ Slaughterhouse-ի հետ։ 2011 թվականի նոյեմբերի 21-ին նրա առաջին ստուդիական ալբոմը՝ Radioactive-ը հայտնվեց վաճառակետերում։
Արտաքին հղումներ
Կատեգորիա:Ամերիկացի հիփ հոփ երաժիշտներ Կատեգորիա:21-րդ դարի ամերիկացի ռեփերներ Կատեգորիա:Ամերիկացի հիփ հոփ երգիչներ Կատեգորիա:Interscope Records-ի արտիստներ
Շենգավիթ կամավորական ջոկատ
«Շենգավիթ» կամավորական ջոկատ։ Կազմավորվել է 1989 թվականին Երևանում։ Ունեցել է ռազմական խորհուրդ։ 1989-1994 թվականներին մասնակցել է ՀՀ Վայքի (Խնձորուտ, Բարձրունի), Արարատի (Երասխ), Ճամբարակի (Արծվաշեն), Մեղրիի և Լեռնային Ղարաբաղի Հանրապետության Շահումյանի (Կարաչինար, Մանաշիդ, Գյուլիստան, Վերինշեն, Հայ Պարիս), Մարտունու (Ճարտար), Մարտակերտի (Մատաղիս), Ֆիզուլիի շրջանների ինքնապաշտպանական և ազատագրական մարտերին։
Մարտական տարբեր գործողությունների ժամանակ հրամանատարներ են եղել Ա.Ավետիսյանը, Ա.Գաբրիելյանը, Վ.Ղարիբյանը։ Ջոկատից զոհվել է 1 ազատամարտիկ։
Կատեգորիա:Արցախյան պատերազմի հայկական ջոկատներ
Սուսոնո
Սուսոնո (裾野市), քաղաք Ճապոնիայի Սիձուոկա պրեֆեկտուրայի արևելյան մասում։ Ընկած է Հոնսյու կղզու Թյուբու տարածաշրջանում, Ֆուձիյամա և Հակոնե սարերի ստորոտներին։ Սահմանակից է Միսիմա, Գոտեմբա, Ֆուձի քաղաքներին և Նագաիձումի, Հակոնե ավաններին ։ Զբաղեցնում է 138,12 քառակուսի կիլոմետր տարածք։
Կլիմա
Սուսոնոյի կլիման բնորոշվում է շոգ ու խոնավ ամառներով և համեմատաբար մեղմ ձմեռներով (Köppen climate classification-ի դասակարգմամբ՝ Cfa)։ Տարեկան միջին ջերմաստիճանը՝ 13.8 °C։ Տեղումերի տարեկան միջին քանակը՝ 1916 մմ (ընդ որում՝ ամենախոնավ ամիսը սեպտեմբերն է)։ Ամենաշոգ ամիսը օգոստոսն է, որի միջին ջերմաստիճանը կազմում է մոտավորապես 25.0 °C, ամենացուրտը՝ հունվարը - 3.3 °C ։
Խորհրդանիշեր
Քաղաքի խորհրդանշական ծառը համարվում է կրիպտոմերիան, ծաղիկը՝ ռոդոդենդրոնը, թռչունը՝ Cettia diphone-ը ։
Արտաքին հղումներ
Կատեգորիա:Ճապոնիայի քաղաքներ Կատեգորիա:Ճապոնիայի բնակավայրեր
Սիբիլլա Պալմիֆերա
«Սիբիլլա Պալմիֆերա» (Sibylla Palmifera), անգլիացի պրեռաֆայելիտ նկարիչ Դանթե Գաբրիել Ռոսսետտիի նկարը՝ ստեղծված 1866 թվականին։ Ներկայումս նկարը գտնվում է Լեդի Լևեր պատկերասրահի հավաքածուում։
Տեղեկություն նկարի մասին
Նկարում պատկերված է գուշակուհի Սիբիլլան ։ Սիբիլլաները հին հունական դիցաբանության մեջ առասպելական գուշակուհիներ էին (հատկապես ապագա կործանարար աղետների)։ «Palmifera» բառը նշանակում է «արմավ կրող», հերոսուհու ձեռքին պատկերված է արմավենու ճյուղ։ Արմավենին և թիթեռը կարող են խորհրդանշել հոգևոր սկիզբը, ինչպես նաև ծաղկային սիմվոլիզմ են կրում իրենց մեջ նաև կարմիր վարդերը և կակաչները։ Կակաչը և գանգը մահվան խորհրդանիշներն են, Սֆինքսը՝ գաղտնիքների և հանելուկների սիմվոլը ։ Ալջերնոն Չառլզ Սուինբյորնը ենթադրել է, որ նկարի ֆոնին հարթաքանդակների պատկերը մարմնավորում է սիրո և մահվան մշտական պայքարը ։ Ինչպես գրել է ինքը Ռոսսետտին, Սիբիլլան պետք է պահի գերազանցության արմավենին իր մյուս աշխատանքների մեջ և «զբաղեցնի գերիշխող դիրք իր մյուս գեղեցկուհիների շրջանում», այդ իսկ պատճառով նրան տվել է նման անվանում ։ Նկարի երեք հիմնական գույներն են կարմիրը, կանաչը և ոսկեգույնը։ Սուինբյորնը գրել է, որ նկարում գույների հետ աշխատանքը նման է վենետիկյան ոճին և համարվում է Տիցիանին հարգանքի տուրքի յուրօրինակ նշան ։
«Սիբիլլա Պալմիֆերան» Ռոսսետտիի մեկ այլ ստեղծագործության՝ «Լեդի Լիլիթի» հետ, կազմում է դիպտիխի (երկփեղկ նկար) մաս։ Առաջինը մարմնավորում է հոգևոր գեղեցկությունը, երկրորդը՝ մարմնական։ Համապատասխան սոնետների հեղինակը հենց Ռոսսետտին է. նկարների շրջանակներին շարադրված են «Հոգու գեղեցկությունը» և «Մարմնի գեղեցկությունը» ։ Նկարները և սոնետները զույգով առաջին անգամ միասին հրապարակել է Ալջերնոն Չառլզ Սուինբյորնը 1868 թվականին։ 1870 թվականին բանաստեղծությունները տպագրվել են Ռոսսետտիի «Սոնետներ նկարների համար» ժողովածուում։ 1881 թվականին Ռոսսետտին «Մարմնի գեղեցկություն» սոնետը վերանվանել է «Լիլիթ» և հրատարակել երկու սոնետները կողք կողքի «Կյանքի տունը» գրքում՝ միավորելով հակադրական ստեղծագործությունների զույգը ։
Նկարի համար բնորդուհի է եղել (ինչպես և «Լեդի Լիլիթ» նկարի համար) Ալեքսա Ուայլդինգը։ 1865 թվականին նկարը պատվիրել է Ջորջ Ռեյը։ Ռոսսետտին աշխատանքի վրա չարչարվել է ընդմիջումներով մի քանի տարի։ Դժվարություն առաջացրել է ֆոնը, որը իր նամակներից մեկում նկարիչն անվանել է «խառնաշփոթ», հերոսուհուց ուշադրություն շեղող ։ Ֆրեդերիկ Լեյլանդը իր համար պատվիրել է նկարի կրկնօրինակը և Ռոսսետտիին տվել 200 գինեյ կանխավճար, սակայն այն այդպես էլ ավարտին չի հասցվել ։
Ծանոթագրություններ
Կատեգորիա:Դանթե Գաբրիել Ռոսսետտիի նկարներ Կատեգորիա:Լեդի Լևեր պատկերասրահի նկարներ Կատեգորիա:1870 նկարներ Կատեգորիա:Կանանց դիմապատկերներ
Ալդիրի
Ալդիրի, գյուղ Արևելյան Հայաստանում, Կարսի մարզի Կաղզվանի գավառում։ Գտնվում էր Ընկուզեկ լեռան ստորոտում ։
Բնակչության մասին տեղեկություններ չեն պահպանվել։
Ծանոթագրություններ
Կատեգորիա:Արևելյան Հայաստանի գյուղեր
Շահեն Հայրապետյան
Շահեն Հայրապետյան, ճարտարապետ, գեղանկարիչ ։
Կենսագրական տվյալներ
Շահեն Հայրապետյանը ծնվել է 1917 թվականին Գողթն գավառի Տանակերտ գյուղում։ Նրա ընտանիքը 1910-ական թվականներին Շահենի ծննդավայր էր գաղթել Դաղստանի Դերբենտ քաղաքից։ Շահենի հորեղբայրը՝ Հայրապետ Հայրապետյանը, հայտնի մանկագիր էր։ 1932 թվականից ապրում և ստեղծագործում է Մոսկվայում։ Նա Ռուսաստանի վաստակավոր ճարտարապետեր է։ 1947 թվականին ավարտել է Մոսկվայի ճարտարապետական համալսարանը, ինչից հետո աշխատել է ականավոր ճարտարապետներ Շուսևի, Ժոլտովսկու հետ միասին։
Նրա ծրագրերով կառուցված բազմաթիվ կառույցներից նշանավոր են Մոսկվայի ԳԱ լեռնային գործերի ինստիտուտի, Դամասկոսում ԽՍՀՄ-ի դեսպանատան շենքը, Մոսկվայում Լյուքսեմբուրգի դեսպանատան շենքը։ Զբաղվել է նաև գեղանկարչությամբ։ 1950 թվականից մասնակցել է նաև մի շարք ցուցահանդեսների ։
Ծանոթագրություններ
Կատեգորիա:Հայ նկարիչներ Կատեգորիա:Հայ ճարտարապետներ Կատեգորիա:1917 ծնունդներ Կատեգորիա:Տանակերտ գյուղում ծնվածներ Կատեգորիա:Ռուսաստանի վաստակավոր ճարտարապետներ Կատեգորիա:Հայ գեղանկարիչներ
Բոբր
Բոբր (Бобр), գետ, որը գտնվում է Բելառուսի Վիտեբսկի մարզի Տոլոչինի շրջանում և Մինսկի մարզի Կրուպսկայա և Բորիսովսկայա շրջաններում, Բերեզինայի ձախ վտակն է։ Գետի երկարությունը` 124 կմ, ջուր հավաքող ավազանի մակերեսը` 2190 կմ2։ Ջրի միջին տարեկան ծախսը գետաբերանում 15 մ3/վ է, հորդացումը մինչև` 540 մ3/վ։ Գետի միջին թեքությունը` 0,56 ր/կմ ։
Սկիզբ է առնում Օրշանսկի բարձրավանդակից, Ռաֆալով գյուղի մոտ, Տոլոչինի շրջանում։ Արտահոսումը գտնվում է Բերեզինա, Դրուտ և Արևմտյան Դվինա գետերի ավազանների սահմաններին։ Հոսում է Կենտրոնաբերեզինյան դաշտավայրով, գետի հոսանքի գլխավոր ուղղությունը դեպի հարավ-արևմուտք է։ Սառում է դեկտեմբերի կեսերին, սառցահոսանքը սկսվում է մարտի կեսերից։ Գետի ափերին բնակվում են կուղբեր, ողողադաշտերում մելիորատիվ ջրանցքներ կան։ Հովիտը տրապեցաձև է, երկարությունը` 1-2 կմ։ Գետահովիտն անհամաչափ է, տեղ-տեղ` ճահճացած, լայնությունը հասնում է 300-500 մ-ի։ Գետի հունը ոլոր-մոլոր է, ազատ ոլորվում է, լայնությունը սակավաջրության ժամանակ 6-25 մ. է, գետաբերանում` 40 մ։ Ափերը ուղղաբերձ են, տեղ-տեղ` զառիթափ։
Հիմնական վտակներն են` Նաչան, Օբչուգան, Մոժան, Ելենկան, Պլիսան, Օսոկան։
Բոբր գետի վրա գտնվում են Կրուպսկ քաղաքը, Բոբր բնակավայրը, խոշոր գյուղեր Օբչուգան, Ծեր Բոբրը, Վիդրիցան և շատ այլ փոքր գյուղեր։
Գրականություն
Կատեգորիա:Բելառուսի գետեր
Լիտվայի թատրոնի, երաժշտության և կինոյի թանգարան
Լիտվայի թատրոնի, երաժշտության և կինոյի թանգարան (Lietuvos teatro, muzikos ir kino muziejus), Լիտվայի մշակութային և կրթական հաստատություն, որը հավաքում, պահպանում, ուսումնասիրում, վերականգնում և մասսայականացնում է լիտվական թատրոնի, երաժշտության և կինոյի գործիչների ստեղծագործությունները։ Թանգարանը գտնվում է Վիլնյուսում՝ Վիլնյաուսի 41 հասցեում (Vilniaus g. 41), Ռաձիվիլների Փոքր պալատի շենքում։ Թանգարանի հիմնադիրը համարվում է Լիտվայի մշակույթի նախարարությունը։
Պատմություն
Թատրոնի, երաժշտության և կինոյի թանգարանը համարվում է Լիտվայի համալսարանի թատերական սեմինարի թանգարանի (1936-1944 թվականներին Պետական թատրոնի թանգարան) իրավահաջորդը, որը 1926 թվականին հիմնադրվել է Կաունասում՝ Բալիս Սրուոգայի և Վինցաս Կրևեի նախաձեռնությամբ։ Երկրորդ համաշխարհային պատերազմի ընթացքում թանգարանի գործունեությունը դադարեցվել է, ցուցանմուշներից շատերը ոչնչացել են։
1957-1964 թվականներին գործում էր Լիտվայի թատերական ընկերության թանգարանը։ 1964 թվականին բացվել է Լիտվայի գեղարվեստի թանգարանի մասնաճյուղը՝ Թատրոնի և երաժշտության թանգարանը։ Այն գործել է մինչ 1992 թվականը Տրակու (Trakų g. 2) փողոցում գտնվող Ումյաստովսկիների պալատի շենքում, որտեղ առաջին ցուցահանդեսը բացվել է 1965 թվականին։ 1992 թվականին Լիտվայի գեղարվեստի թանգարանի ստորաբաժանումը դարձավ թատրոնի, երաժշտության և կինոյի ինքնուրույն  թանգարան (տնօրեն՝ երաժշտագետ Յոնաս Բրուվերիս, 1997 թվականից՝ թատերագետ Ալեքսանդրաս Գուոբիս, 2002 թվականից՝ Ռեգինա Լոպենե)։
1996 թվականին թանգարանին է տրամադրվել Լիտվայի թատերական միության գրադարանը, որտեղ հաշվառված էր շուրջ 15 հազար գիրք, հիմնականում ռուսերեն, դրամատուրգիայի, գրքեր և պարբերականներ թատրոնի, երաժշտության, կինոյի, արվեստի վերաբերյալ։ 1996 թվականին թանգարանը տեղափոխվեց Վիլնյաուսի փողոցում գտնվող Ռաձիվիլների վերականգնված Փոքր պալատ, որտեղ 1795-1810 թվականներին գործում էր Վիլնայի հանրային թատրոնը (շենքը համարվում է ազգային նշանակության մշակութային ժառանգության օբյեկտ, գրանցված է Լիտվայի Հանրապետության մշակութային ժառանգության գրանցամատյանում, ծածկագիրը՝ 644 ): 2000 թվականին բացվել է մշտական ցուցադրություն։
Հավաքածուներ և բաժիններ
Թանգարանի հավաքածուները ներառում են Լիտվայի և օտարերկրյա լիտվացիների թատրոնը, երաժշտությունը և կինոն արտացոլող տարբեր ցուցանմուշներ՝ լուսանկարներ, երաժշտական գործիքներ, կինոտեխնիկա, տեսաձայնագրություններ, ձայնագրություններ, թատերական հագուստներ, հուշանվերներ, անիմացիոն գծանկարներ, թատերական տիկնիկներ, դեկորացիաների և տարազների էսքիզներ, փաստաթղթեր, պաստառներ և ազդագրեր, մրցանակներ, ձեռագրեր, նամակներ։ Թանգարանի հավաքածուի մեծ մասը բաղկացած է թատրոնի բաժնի կողմից կուտակված ցուցանմուշներից՝ արխիվային նյութեր տարբեր թատերական դարաշրջաններից, թատերական գործիչ Յուոզաս Վայչկուսի, դերասան Կոնստանտինաս Գլինսկիսի, ռեժիսոր և դերասան Բորիս Դաուգուվետիսի, դերասան Պյատրաս Կոբերտավիչիուսի, ռեժիսոր Անտանաս Սուտկուսի, Անդրիուս Օլեկա Ժիլինսկասի անձնական դերասանական հավաքածուներից, Վիլենյան թատրոնի 1811-1898 թվականների ազդագրերից։ Երաժշտության բաժնի հավաքածուն բաղկացած է 18-20-րդ դարերի երաժշտական գործիքներից, կոմպոզիտորներ Յուոզաս Նաույալիսի, Ալեքսանդրաս Կաչանաուսկասի, Յոնաս Բենդորյուսի, Յուոզաս Պակալնիսի, Կոնստանտինաս Գալկաուսկասի, Կիպրաս Պետրաուսկասի, Յադվիգա Յովայշայտե-Օլեկենեի, Անտանաս Զաուկի, Յուոզաս Գրիբաուսկասի ձայնագրությունների պահեստարանից և տարբեր երաժշտական կոլեկտիվների, երաժշտական թատրոնների, ուսումնական հաստատությունների ընկերությունների հավաքածուներից։ Նյութեր կան նաև Ֆեոդոր Շալյապինի վերաբերյալ։
Երաժշտական գործիքների հավաքածուն ներառում է ժողովրդական երաժշտական փողային գործիքներ, տեղական արհեստավորների պատրաստած տավիղներ, ջութակներ, ցիմբալներ, հարմոններ, կոնցերտինոներ, մեխանիկական երաժշտական գործիքներ (պատեֆոնների, պոլիֆոնների, սիմֆոնիոնների, դաշնամուրի նախորդներ), որոնց մեծ մասը պատրաստվել են հանրահայտ Յու. Գ. Ցիմերմանի ֆիրմայում։ Հատուկ արժեք ունեն հիշատակի գործիքները՝ կոմպոզիտոր և դիրիժոր Յուոզաս Տալլատ-Կյալպշայի դաշնամուրը, դաշնամուրը նվագել է նաև Միկալոյուս Կոնստանտինաս Չյուռլյոնիսը, կոմպոզիտոր և դիրիժոր Յուոզաս Պակալնիսի ֆլեյտան և նմանատիպ այլ գործիքներ։ Դրանց թվում է 1830 թվականին պատրաստված դաշնամուրը, որը, ըստ ժամանակակիցների, նվագել է Ադամ Միցկևիչի սիրելին՝ Մարիլյա Վերեշչակը ։
Կերպարվեստի բաժնի ցուցանմուշների ամենանշանակալից և ամենամեծ մասը կազմված է դեկորացիաների, տարազների և տեխնիկական գծագրերի, դեկորացիայի մոդելների, թատերական զգեստների, իրերի և աքսեսուարների հավաքածուներից, որոնք պատրաստվել են Վլադաս Դիջյոկասի, Վլադիմիր Դուբենեցկու, Ադոմաս Գալդիկասի, Ադոմաս Վառնասի, Մստիսլավ Դոբուժինսկու, Լյուդաս Տրույկիսի և թատրոնի այլ նկարիչների կողմից։ Գոյություն ունի նաև նկարների, քանդակագործական, գրաֆիկական դիմանկարների և գրապիտակների, հուշարձանների հավաքածու, որոնք պատկանում էին թատրոնի և երաժշտության հայտնի գործչիներին, ներառյալ նկարներ, քանդակներ, կահույք, մոմակալներ։
Կինոյի բաժինը ստեղծվել է 1992 թվականին, երբ թանգարանն անկախ է դարձել։ Թանգարանի հավաքածուն ներառում է լուսանկարներ, պաստառներ, կինոնկարների և հեռուստատեսային խաղարկային կինոնկարների գովազդային նյութեր, տեսախցիկների և այլ կինոտեխնիկայի հավաքածու, վիդեո և աուդիո ձայնագրություններ։
Թանգարանն ունի նաև ցուցանմուշների հաշվառման և պահպանման բաժին և թանգարանային ֆոնդերի գրադարան։ Թանգարանի գրադարանը ներառում է ավելի քան 24 հազար գիրք, պարբերական և այլ հրատարակություններ 19-20-րդ դարերի լիտվերեն և օտար լեզուներով։ Դրանց թվում էին գեղարվեստական ստեղծագործություններ հեղինակների ինքնագրերով, նոտաներ, գրամեքենայով տպագրված ռեժիսորական պիեսների տեքստեր, գրքեր թատրոնի, երաժշտության, պարի, կինոյի, դրամատուրգիայի մասին։ Թանգարանի գրադարանի ամենաարժեքավոր մասը թատերագետ Վիտաուտաս Մակնիսի, կոմպոզիտոր Յուոզաս Կամայտիսի և դերասանուհի Ունե Բաբիցկայտեի անձնական գրադարաններն են։ Մեծ արժեք են ներկայացնում նաև ռեժիսորներ Ռոմուալդաս Յուկնյավիչուսի, Անտանաս Սուտկուսի, Կոնստանտինաս Գլինսկու, Յուրգիս Պետրաուսկասի, Ալֆոնսաս Զաուկի, Յուոզաս Գրիբաուսկասի, դերասաններ Օնի Ռիմայտեի, Ստասիս Պետրայտիսի, Յուոզաս Ռուձինսկասի, պարուհիներ Օլգա Դուբենեցկենե Կալպոկենեի, Յադվիգա Իովայշայտե Օլենկենի, Մարիա Յուոզապայտեի, կոմպոզիտորներ Յուոզաս Նաույալիսի և Ալեքսանդրաս Կաչանաուսկասի անձնական գրքային ֆոնդերը։
Այլ տեղեկություններ
Թանգարանը բաց է երեքշաբթի, հինգշաբթի և ուրբաթ օրերին՝ ժամը 11։ 00-18։ 00, չորեքշաբթի օրերին՝ 11։ 00-19։ 00, շաբաթ օրերին՝ 11։ 00-16։ 00։ Չի գործում երկուշաբթի, կիրակի օրերին և պետական տոներին։ Պետական տոներին նախորդող օրերին աշխատանքային ժամերը մեկ ժամով կրճատվում են։ Տոմսի արժեքը 5 լիտ է, աշակերտների, ուսանողների, կենսաթոշակառուների համար 3 լիտ։
Արտաքին հղումներ
Կատեգորիա:Երաժշտական թանգարաններ Կատեգորիա:Լիտվայի թանգարաններ
Foo Fighters
Foo Fighters, ամերիկյան ռոք խումբ, որը կազմավորվել է 1994 թվականին Nirvana խմբի նախկին թմբկահար Դեյվ Գրոլի կողմից։
Խմբի անվանումը փոխառվել է Երկրորդ համաշխարհային պատերազմի ժամանակ ամերիկացի օդաչուների սլենգից։ Նրանք այդպես էին անվանում որոշ չբացահայտված թռչող օբյեկտներ ը և տարօրինակ մթնոլորտային ֆենոմենները, որոնք տեսել են երկնքում։
Խմբի ամբողջ կարիերայի ընթացքում դրա չորս ալբոմները «Գրեմմի» մրցանակ են ստացել «Լավագույն ռոք ալբոմ» անվանակարգում ։
Կազմավորում և դեբյուտային ալբոմ (1994-1995)
Դեյվ Գրոլը հանդես է եկել Nirvana գրանջ խմբում որպես թմբկահար։ Գաստրոլների ժամանակ նա իր հետ կիթառ էր վերցնում և երգեր ձայնագրում։ Գրոլը երբեմն ստուդիայում ժամանակ էր ամրագրում դեմո ձայնագրելու համար, և նույնիսկ 1992 թվականին՝ «Late!» կեղծանվամբ թողարկել է այդ երգերից մի քանիսով ձայներիզը, որը կոչվում է «Pocketwatch» :
1994 թվականի ապրիլի 8-ին Nirvana խմբի կիթառահար/վոկալիստ Կուրտ Քոբեյնին մահացած են գտել Սիեթլի իր տանը, և հետագայում լեգենդար խումբը փլուզվել է։ Գրոլն առաջարկներ է ստացել աշխատել տարբեր երաժիշտների հետ, և նա գրեթե մշտական աշխատանքի է ընդունվել որպես Tom Petty and the Heartbreaker խմբի թմբկահար։ Վերջ ի վերջո նա հրաժարվել է և դրա փոխարեն 1994 թվականի հոկտեմբերին եկել Robert Lang Studios՝ իր կողմից գրված քառասուն երգերից տասներկուսը ձայնագրելու համար։ «Ես պետք է միանայի այլ խմբի և ամբողջ կյանքիս ընթացքում թմբկարար լինեի », ավելի ուշ ասել է Գրոլը։ Ալբոմի համար նյութի ձայնագրությունն ավարտելուց հետո, Գրոլը հինգ օրվա ընթացքում ալբոմի պատճեններ էր բաժանում ընկերներին։
Գրոլը հույս ուներ պահպանել իր անանունությունը և թողարկել ձայնագրություններ սահմանափակ քանակով՝ «Foo Fighters» անվանումով։ Սակայն երաժշտական արդյունաբերության մեջ տարածված դեմոն հետաքրքրություն էր առաջացնում նաև ձայնագրման ընկերությունների մոտ։ Գրոլը սկսել է խումբ ստեղծել՝ ի աջակցություն ալբոմի, տեղեկանալով Sunny Day Real Estate խմբի փլուզման մասին, Գրոլը համոզել է խմբի նախկին անդամներին՝ բասիստ Նեյթ Մենդելին և թմբկահար Ուիլյամ Գոլդսմիթին միանալ իր նորաստեղծ խմբին։ Գրոլը նաև համոզել է Փեթ Սմիրին, որը եղել է Nirvana-յի կիթառահարը, միանալ որպես երկրորդ կիթառահար։ Ի վերջո, նա արտոնագրել է ալբոմը Capitol Records-ում՝ թողարկելով այն Roswell Records լեյբլում։
Foo Fighters-ի դեբյուտային ելույթը տեղի է ունեցել 1995 թվականի փետրվարի 19-ին Boat House-ում՝ Սիեթլում։ Խումբը 1995 թվականի գարնանը ձեռնարկել է մեծ շրջագայության առաջին փորձը։ «This Is A Call» առաջին սինգլը թողարկվել է 1995 թվականի հունիսին, իսկ ալբոմը թողարկվել է 1995 թվականի հուլիսին։ «I’ll Stick Around», «For All The Cows», և «Big Me» սինգլները թողարկվել են որպես հաջորդ սինգլներ։ Հաջորդ ամիս խումբը գաստրոլներ է անցկացրել։ Foo Fighters-ի առաջին բարձրագոչ ելույթը տեղի է ունեցել Անգլիայի Ռեդինգի փառատոնում։
The Colour and the Shape (1996-1997)
Շրջագայությունից հետո 1996 թվականի գարնան ամբողջ ընթացքում խումբը գտնվել է Վաշինգտոն նահանգի Վուդինվիլ քաղաքում՝ ստուդիայում, պրոդյուսեր Նորթոն Գիլի հետ՝ իրենց երկրորդ ալբոմը ձայնագրելու համար։ Գրոլը կրկին ինքն է ձայնագրել ալբոմի ամբողջ նյութը, այդ թվում՝ թմբուկի պարտիաները ։ Իմանալով այդ մասին՝ Ուիլյամ Գոլդսմիթը լքել է խումբը ։ Գոլդսմիթի փոխարինման համար Գրոլը կապ է հաստատել Ալանիս Մորիսեթի գաստրոլային թմբկահար Թեյլոր Հոքինսի հետ այն բանի համար, որ նա խորհուրդ տա ինչ-որ մեկին, որը կարող է դառնալ Foo Fighters խմբի թմբկահար։ Գրոլը զարմացել է, երբ Հոքինսն ինքն իրեն է առաջարկել այդ դերի համար։ Հոքինսը դեբյուտել է խմբի հետ երկրորդ ալբոմի՝ «The Colour and the Shape»-ի պաշտոնական թողարկման ժամանակ, 1997 թվականի մայիսին։ Ալբոմն իր մեջ է ներառում «Monkey Wrench», «My Hero» և «Everlong» հայտնի սինգլները։
Փեթ Սմիրը հայտարարել է, որ ցանկանում է լքել խումբը։ Չորս ամիս անց՝ 1997 թվականի սեպտեմբերին կայացած MTV Video Music Awards-ի ժամանակ Փեթ Սմիրը պաշտոնապես հայտարարել է, որ լքում է խումբը, և նույն օրը Foo Fighters-ը պաշտոնապես հայտարարել են խմբի նոր կիթառահարի՝ Scream խմբում Դեյվ Գրոլի նախկին ընկերակից Ֆրանց Սթալի մասին ։ Սթալը շրջագայել է Foo Fighters-ի հետ և հաջորդ մի քանի ամիսների ընթացքում նվագել «Walking After You» և «А320» թրեքներում։
There Is Nothing Left to Lose (1998-2001)
1998 թվականին Foo Fighters-ն ուղևորվել են Վիրջինիա՝ Գրոլի հայրենի նահանգ, իրենց երրորդ ալբոմի համար նյութ ձայնագրելու համար։ Սակայն Գրոլը և Սթալը չեն կարողացել համաձայնության գալ։ Գրոլը դժվարությամբ ընդունել է Ֆրանց Սթալի՝ աշխատանքից հեռացնելու որոշումը, քանի որ նրանք ընկերներ էին դեռ մանուկ հասակից։ Մնացած տրիոն՝ Գրոլը, Մենդեսը և Հոքինսն անցկացրել են հաջորդ մի քանի ամիսները երրորդ ալբոմի համար նյութեր ձայնագրելով։
Ալբոմի ձայնագրման ավարտից հետո Foo Fighters-ը սկսել է պոտենցիալ կիթառահարի լսումներ անցկացնել, որոնց արդյունքում ընտրվել է Քրիս Շիֆլեթը, որը հանդես էր գալիս Me First and the Gimme Gimmes-ի հետ ։
One by One (2001-2004)
2001 թվականի վերջին խումբը նորից հավաքվել է իր չորրորդ ալբոմը ձայնագրելու համար։ Այն բանից հետո, երբ ալբոմի վրա աշխատանքն ավարտվել է, Գրոլը մասնակցել է Queens of the Stone Age խմբի 2002 թվականի «Songs for the Deaf» ալբոմին։ Գրոլն այնքան է ներշնչվել աշխատանքով, որ որոշել է կրկին հավաքել Foo Fighters-ը՝ նոր ալբոմի որոշ երգերը վերաձայնագրելու համար։ Դրա փոխարեն խումբը Գրոլի Վիրջինիայում գտնվող ստուդիայում վերաձայնագրել է գրեթե բոլոր երգերը 10 օրվա ընթացքում։ «One by One»-ի բնօրինակ տարբերակն այդպես էլ երբեք լրիվությամբ չի լսվել, բացառությամբ մասերի, որոնք ներթափանցվել են մինչև պրեմիերան, և մասերի, որոնք 2007 թվականին տեղադրվել են խմբի վեբ կայքում երկրպագուների կողմից ։
Ալբոմի վերջնական տարբերակը թողարկվել է 2002 թվականի հոկտեմբերին՝ «One by One» անվանմամբ։ Ալբոմը ներառում է այնպիսի սինգլներ, ինչպիսիք են «All My Life»-ը, «Times Like These»-ը, «Low»-ն և «Have It All»-ը։ Ավելի ուշ խումբը խոստովանել է, որ դժգոհ է ալբոմից։
In Your Honor (2005-2006)
Կես տարի անցկացնելով «One By One» ալբոմի աջակցման համար, Գրոլը չէր շտապում ձայյնագրել հաջորդ ալբոմը։ Սկզբնական փուլում նա մտադիր է եղել ինքնուրույն ձայնագրել ակուստիկ նյութը, սակայն արդյունքում նախագիծև ներառել է ամբողջ խմբին ։ Իրենց 5-րդ ալբոմը ձայնագրելու համար, Foo Fighters-ը տեղափոխվել են Լոս Անջելես, որտեղ սարքավորել են իրենց ստուդիան, որն անվանվել է «Studio 606 West»։ Գրոլը պնդում էր, որ ալբոմը բաժանվի երկու սկավառակի․ մեկը՝ ռոք երգերով, իսկ մյուսը՝ միայն ակուստիկ տարբերակներով ։ Ալբոմն իր մեջ է ներառել «Best of You», «DOA», «Resolve», «No Way Back/Cold Day in the Sun» և «Miracle» սինգլները։ 2006 թվականի հունիսի 17-ին Foo Fighters հանդես են եկել որպես Լոնդոնի Հայդ պարկի համերգի հեդլայներներ ։ Համերգին մասնակցել են նաև Juliette and the Licks, Angels & Airwaves, Queens of the Stone Age և Motörhead խմբերը։ Ավելի ու Լեմին՝ Motörhead-ի վոկալիստը, միացել է խմբին բեմի վրա, Գրոլի «Probot» ալբոմի «Shake Your Blood» երգը կատարելու համար։ Դրանից հետո Foo Fighters-ին են միացել նաև Բրայան Մեյը և Ռոջեր Թեյլորը, ինչից հետո նրանք կատարել են «We Will Rock You»-ի մի մասը և «Tie Your Mother Down»-ը։
2006 թվականի ամռանը՝ «In Your Honor»-ի հետագա գովազդման համար, խումբը որոշել է կարճատև ակուստիկ շրջագայույթյուն կազմակերպել։ Շրջագայությանը մասնակցել են նաև խմբի նախկին անդամ Փեթ Սմիրը, որը միացել է որպես լրացուցիչ կիթառահար, Փեթրա Հեյդենը՝ որպես ջութակահար և բեք վոկալիստ, Դրյու Հեսթերը՝ պերկուսիայի վրա և Ռամի Ջաֆին The Wallflowers խմբից՝ ստեղնաշարերի վրա։ Շրջագայության երգացանկի մեջ է մտել ինչպես «In Your Honor» ալբոմի կեսը, այնդպես էլ ոչ այդքան երգերը, ինչպիսիք են «Ain’t It The Life»-ը, «Floaty»-ն և «See You»-ն։ Խումբը նաև կատարել է դեբյուտային՝ «Pocketwatch» ալբոմից «Marigold» երգը։
2006 թվականին Foo Fighters խումբը թողարկել է իր առաջին կենդանի ձայնագրությամբ CD-ն՝ «Skin and Bones»-ը։
Echoes, Silence, Patience & Grace և Greatest Hits (2007-2009)
«In Your Honor» ալբոմի լրացուցիչ մշակման համար Foo Fighters-ը ոշոշել են վարձել The Colour and the Shape խմբի պրոդյուսերին։ 2007 թվականի սեպտեմբերի 25-ին թողարկվել է «Echoes, Silence, Patience & Grace» վեցերորդ ստուդիական ալբոմը ։ Ալբոմի առաջին սինգլը՝ «The Pretender»-ը գլխավորել է Billboard ժամանակակից ռոք ամսագրի չարթը։ Երկրորդ սինգլը՝ «Long Road to Ruin»-ը թողարկվել է 2007 թվականի դեկտեմբերին ։
2009 թվականի նոյեմբերի 3-ին խումբը թողարկել է հավաքածու ալբոմը՝ «Greatest Hits»-ը, որն իր մեջ է ներառել երկու նոր երգ՝ «Word Forward»-ը և «Wheels»-ը ։
Wasting Light (2010-2014)
Խումբը սկսել է ձայնագրել իր յոթերորդ ստուդիական ալբոմը 2010 թվականի օգոստոսին պրոդյուսեր Բութչ Վիգի հետ, որն ավելի վաղ Greatest Hits ալբոմից երկու թրեք է պրոդյուսերավորել։ Ալբոմը ձայնագրվել է Դեյվ Գրոլի ավտոտնակում՝ միայն անալոգային սարքավորումների օգտագործմամբ։ Փեթ Սմիրը ներկայացվել է բազմաթիվ լուսանկարներում, որոնք Գրոլը հրապարակել է իր թվիթթերյան էջում, ինչպես նաև դեկտեմբերի մամլո հաղորդագրությունը հաստատել է, որ Սմիրը նվագում է նոր ալբոմի յուրաքանչյուր թրեքում և կրկին մտնում է խմբի հիմնական կազմի մեջ։
«White Limo»-յի տեսահոլովակը հրապարակվել է 2011 թվականի փետրվարի 12-ին, այն ներկայացնում է լիմուզինով շրջող խումբ, որի վարորդը Լեմմի Քիլմիսթերն է Motörhead-ից։
Խմբի պատմության մասին վավերագրական ֆիլմը՝ «Ետ և առաջ»-ը, հայտարարվել է ապրիլի 5-ին։ Ֆիլմը նկարահանվել է Ջեյմս Մոլի կողմից և ճանաչվել է 2011 թվականի լավագույն յոթ վավերագրական ֆիլմերից մեկը՝ կապված երաժշտության հետ ։
Գրոլի կոլեկտիվը հինգ «Գրեմմի» արձանիկ է ստացել 2012 թվականի փետրվարի 12-ին Լոս Անջելեսում կայացած մրցանակաբաշխության 54-րդ արարողության ժամանակ  ։
Saint Cecilia և իններորդ ստուդիական ալբոմ (2015-ներկա)
2015 թվականի նոյեմբերի 23-ին թողարկվել է անակնկալ սինգլը (Foo Fighters-ի կայքում մեկ ամիս տևողությամբ հետհաշվարկից հետո)։ Ազատ ներբեռնման համար թողարկվել է «Saint Cecilia» մինի ալբոմը։ Դրա թողարկման հետ մեկտեղ, Գրոլը հայտարարել է, որ խումբը գնում է ստեղծագործական արձակուրդի անհայտ ժամանակահատվածով։ Ի պատասխան խմբի փլզման մասին աճող շշուկներին, 2016 թվականի մարտին խումբը «կեղծ վավերագրական» տեսահոլովակ է թողարկել, որը ցուցադրում էր, թե ոնց է Գրոլը լքում խումբն էլեկտրոնային երաժշտության ոլորտում մենակատար կարիերա սկսելու համար, իսկ Նիք Լաշեն (98 Degrees) դառնում է Foo Fighters-ի նոր վոկալիստը։ Տեսահոլովակն ավարտվում է «Միլիոներորդ անգամ ենք կրկնում, որ խումբը չի փլուզվում, և ոչ ոք չի սկսում այն անիծված մենակատար կարիերան» ։ 2017 թվականի սկզբին խումբը վերսկսել է համերգային գործունեությունը և հանդես է եկել մի քանի համերգներով ամռան ընթացքում։
Գրոլը հայտարարել է, որ 2017 թվականի մեծ մասը խումբն անցկացնելու է իր իններորդ ստուդիական ալբոմը ձայնագրելով ։ 2017 թվականի հունիսի 1-ին թողարկվել է նոր սինգլը՝ «Run»-ը ։ Նաև հայտնի է դարձել, որ ստեղնահար Ռեմի Ջեֆին դարձել է խմբի վեցերորդ պաշտոնական անդամը ։ 2017 թվականի հունիսի 20-ին խումբն իր ֆեյսբուքյան կայքէջում հայտարարել է «Concrete and Gold» ալբոմի մասին, որի թողարկումը կայացել է սեպտեմբերի 15-ին։ Պրոդյուսերը դարձել է Գրեգ Քըրսթինը ։ Զգացվում է Pink Floyd, Led Zeppelin և The Beatles խմբերի ազդեցությունն ալբոմի վրա ։ Որպես հյուր մասնակցել են նաև Ջասթին Թիմբերլեյքը, ով վոկալային պարտիաներ է կատարել «Make It Right» երգում, Շոն Սթոքմանը Boyz II Men-ից, ով «Concrete and Gold» երգում բեք վոկալ է կատարել և Փոլ ՄաքՔարթնին , ով հարվածայիններ է նվագել «Sunday Rain» երգում։
2019 թվականի հոկտեմբերին խումբը հայտարարել է, որ ձայնագրում է իր տասերորդ ստուդիական ալբոմը, որի հիմքի մեջ են ընկել Գրոլի դեմոձայնագրությունները ։ 2020 թվականի փետրվարի 13-ին Դեյվ Գրոլը հայտարարել է, որ ալբոմը լիովին ավարտվել է և թողարկվելու է խմբի 25-ամյակին ։ 2020 թվականի մարտի 4-ին խումբն ալբոմի լսումներ է անցկացրել երաժշտական լրագրողների համար ։